Αγαπητέ Θεέ

Το όνομά μου είναι **Δημήτρης Κυριακόπουλος**

Και σου γράφω μέσα στην απόγνωσή μου να βρω ένα καταφύγιο, ένα μέρος όπου μπορώ πλέον να εκφραστώ με ελευθερία. Έζησα, ιδίως τα τελευταία χρόνια της ζωής μου σε μια εποχή στην οποία τα δικαιώματα καταπατώνται, η δημοκρατία είχε καταλυθεί, δεν υπήρχε ελευθερία έκφρασης και οι άνθρωποι αναγκάζονταν να ζουν καταπιεσμένοι με το συνεχή φόβο για το αύριο. Μέσα στο πλαίσιο αυτό εκδηλώθηκαν και οι εξεγέρσεις από την πλευρά των φοιτητών που αναζητούσαν ένα καλύτερο μέλλον. Το βράδυ της 16ης Νοεμβρίου 1973 αποφάσισα να πάω στο Πολυτεχνείο με σκοπό να ενισχύσω κι εγώ με τη σειρά μου τον αγώνα τους κατά της δικτατορίας. Ωστόσο, η ζωή μου έληξε άδοξα όταν, κατά τη διάρκεια των συμπλοκών, ξυλοκοπήθηκα από αστυνομικές δυνάμεις. Απεβίωσα τρεις μέρες αργότερα. Το μόνο που έμεινε στο μυαλό μου από εκείνο το βράδυ είναι η ανεξήγητη βιαιότητα με την οποία μας αντιμετώπιζαν οι συμπατριώτες μου και ο πανικός που υπήρχε στα πρόσωπα όλων.Ακόμη και τώρα δεν γνωρίζω το λόγο που τους οδήγησε σε αυτή την πράξη αλλά δεν αισθάνομαι μίσος απέναντι τους. Θέλω να πιστεύω πως όσα έκαναν οφείλονταν αποκλειστικά στην καταπίεση που βίωναν κι αυτοί από το καθεστώς.

Γιατί Θεέ μου, επέτρεψες να συμβούν όλα αυτά; Γιατί να υπάρχει μέχρι σήμερα τόσο κακό στον κόσμο; Γιατί επιτρέπεις να χάνονται αθώες ψυχές λόγω των παρανοϊκών επιδιώξεων κάποιων; Αναπάντητα ΄΄γιατί΄΄ βασανίζουν το μυαλό μοα όμως ξέρω ότι τα πάντα συμβαίνουν για κάποιο λόγο, ακόμη κι αν αυτός παραμένει άγνωστος σ΄εμάς.

Κυρτζαλάκη Βασιλική - Μπαροπτές Δημήτρης Γ3